Vintilla var en 1970-født Østfold-hest som vant 169 løp og kjørte inn nesten 2 millioner kroner. Vintilla var den store travprofilen i tiåret før V6-lanseringen gjorde Alm Svarten og Atom Vinter til rikskjendiser. Pølsemaker Ole Ertnes fra Våler klarte å få kjøpt Vintilla som 2-åring av oppdretter Odd Solberg i Halden. Med Jerker som far og Vinta som mor var stamtavlen prima. Vintilla vant aldri et løp med mer enn 30 000 kroner i premie, men klarte likevel sin imponerende premiesum grunnet formidable 328 starter. Vintilla startet aldri i rene hoppeløp. Vintilla var god som unghet med sølv i Kriteriet bak Pilmin og bronse i Derby bak Slogum Tor, men satte sine rekorder i autostart med 23,4 som 10-åring og i voltestart med 24,5 som 12-åring. På den tiden måtte hestene pensjoneres allerede som 12-åring, tre år før i dag. Regelen gjorde at vi ble snytt for et potensielt møte mellom Vintilla og Alm Svarten i 1985. Fra 6-årsalderen var Leif Kjøniksen Vintillas faste kusk. I 1980 la de ut på tokt til Finland og slo selveste Vokker i Pohjola Grand Prix. I Norge ble det hele fem NM-gull, det siste som 12-åring.